Ezzrin Loy

Ahmad Ezzrin Loy Ahmad Sabri (Jawi: احمد ايززرين لوي احمد صبري) merupakan seorang pelakon, duta jenama, model lelaki dan ahli perniagaan muda yang berasal dari Malaysia. Beliau mula meraih perhatian umum menerusi wataknya sebagai Ayyad dalam siri komedi Ayyad yang ditayangkan di TV3 pada tahun 2008. Sejak itu, namanya terus dikenali dalam industri hiburan tanah air sebagai pelakon cilik berbakat.

Ezzrin turut berasal daripada keluarga seni di mana dua kakaknya, Elfira Loy dan Ezlisa Loy, juga merupakan pelakon yang tidak asing lagi dalam dunia hiburan tempatan. Berbekalkan bakat semula jadi, pengalaman awal di hadapan kamera, serta latar belakang keluarga yang menyokong, Ezzrin terus melangkah aktif dalam pelbagai cabang kerjaya termasuk lakonan, perniagaan dan peragaan.

Kehidupan awal
Ahmad Ezzrin Loy dilahirkan pada 30 Jun 1997 di Kuala Lumpur. Beliau merupakan anak keempat daripada lima orang adik-beradik dan mempunyai darah keturunan Melayu, Cina, dan Arab. Bapanya merupakan seorang pengarah, manakala ibunya pula bertugas sebagai pengurus kepada beberapa selebriti dan model terkenal tanah air.

Sejak kecil, Ezzrin telah terdedah kepada dunia seni dan hiburan hasil pengaruh daripada keluarganya yang aktif dalam industri. Beliau dibesarkan di Cheras, Kuala Lumpur, dan menerima pendidikan menengah di Sekolah Menengah Kebangsaan Bandar Tun Hussein Onn 2 (SMK BTHO 2).

Ezzrin memulakan kerjayanya dalam bidang lakonan ketika masih kecil dan mula dikenali umum sebagai pelakon cilik. Bakat lakonannya yang menyerlah sejak usia muda menjadikan beliau antara pelakon remaja yang sering menghiasi kaca televisyen pada era 2000-an dan awal 2010-an.

Kerjaya
Lakonan
Selain banyak muncul menerusi watak komedi, Ezzrin pernah mendapat pujian apabila berjaya membawa peranan yang lebih mencabar seperti kanak-kanak hiperaktif dalam drama Nenek Dara serta persembahan mengejutkan dalam drama Anak Rintih. Beliau turut muncul dalam siri TV, Qalesya yang turut dibintangi kakaknya.

Beliau juga pernah membintangi sebuah telemovie terbitan Astro Ria berjudul Biar Mimpi Sampai Ke Bintang yang turut dibintangi oleh Elfira Loy dan Randy Pangalila dari Indonesia.

Duta jenama
Puma dan Nike

Ezzrin telah mengikat kontrak sebagai duta bersama salah satu jenama terkemuka dunia, iaitu Puma, seawal usia remaja dan terus mengekalkan kerjasama ini hingga ke usia 20-an. Kepercayaan jenama antarabangsa terhadap Ezzrin dibina atas gaya hidupnya yang aktif, imej bersih serta pengaruh positif dalam kalangan generasi muda. Selain Puma, beliau turut mendapat tajaan dan sokongan daripada Nike Malaysia, menjadikannya antara selebriti lelaki muda tempatan yang berjaya menarik minat dua jenama global secara serentak. 

Taylor Made Golf

Bukan sahaja aktif dalam dunia seni, Ezzrin juga dikenali kerana minatnya  dalam sukan golf. Gaya hidupnya yang elegan dan minat mendalam terhadap aktiviti sukan elit ini menarik perhatian TaylorMade Golf, sebuah jenama golf mewah antarabangsa. Beliau telah dipilih untuk menjalinkan kolaborasi bersama TaylorMade, sekaligus memperkukuh imejnya sebagai figura muda yang versatil dan berkelas.

Kerjasama ini turut mencerminkan kecenderungan Ezzrin terhadap gaya hidup sihat dan seimbang, di mana beliau sering meluangkan masa bermain golf bersama ahli keluarga dan kenalan rapat pada hujung minggu sebagai aktiviti santai yang membina. Gabungan kerjaya seni, sukan dan peragaan menjadikan beliau antara selebriti muda yang menyerlah dengan identiti tersendiri dalam industri hiburan dan gaya hidup Malaysia.

Perniagaan
Pada 2017, Ezzrin bekerjasama dengan kakaknya Elfira Loy mengeluarkan sebuah jenama pakaian iaitu Twinkel By EL.

Filemografi

Drama
 Tahun Tajuk Watak  Saluran TVCatatan 2008 Ayyad Ayyad TV3 Drama pertama2009 Nenek Dara  Aloy Permata Hati   E-Toyol.comHaslamTV32010 QalesyaHarun Astro Prima Musim kedua Rafeeq Arif Astro Ceria ChintaTV3 2011 Kum Kum Astro RiaPekan PekanTV1 Budak KL  2012 Oh My English! Faiz Astro TVIQ Musim pertama 2014 Astana Cinta Aleesa Azmeer TV9 2015 Nana Nini Nunu TV12021 Melastik Ke Hatimu Nadim TV3 Keluarga Instafamous Usop Awesome TV2022 Ku Punya Hati Angah TV3 Kids Nowadays Farhan Astro Ria The Pak Mat Clan JayTV32023 Kami Budak Band Aiman Cik Lang Swe Ponti Dol Tonton2024 Gemersik Berbisik KimiDEGUP2025 #FYP Danny TV2

Telefilem
 Tahun Tajuk Watak Saluran TV Catatan  2008 Relung Kasih TV9 Telefilem pertama  2010 Anak Rintih Dino (kecil) Astro Prima  Kum Kum AndiAstro Ria2011 Biar Mimpi Sampai Ke Bintang Hantu SusuBudak balik mengaji Penampilan khas Tangisan Langsuir Aiman Astro Prima 2012 Cucu Tok Aki Astro Ceria 2017 Janji HaikalTV2 2020 Munajat Terhenti 2022 Syukur Itu Aku RizkiTV3

 Televisyen 
 Tahun Tajuk Peranan Saluran TV Catatan2013 Destinasi Ria Dirinya Sendiri Astro Ria Artis undangan (bersama adik beradiknya); Episod 4: "Hong Kong"  Betul ke Bohong? (Musim 4) Artis Jemputan Astro Warna Episod 6 2016 Lari: Misi Mr.X Dirinya Sendiri TV9 2023 Turun Padang TV1 Bersama Kieran

 Teater 
 Tahun Tajuk Watak Catatan 2006 Ali Baba Penyamun

 Siniar 
 Tahun Tajuk Peranan Catatan 2024 Studio Sembang - Shiffiting Gear Artis Jemputan bersama Amelia Henderson

 Diskografi 
+SingleTahunTajukPenyanyi UndanganCatatan2023"Sayonara"Ariff Bahran dan KucaimarsOST Kami Budak Band

Pautan luar





Kategori:Kelahiran 1997
Kategori:Orang hidup
Kategori:Pelakon lelaki Malaysia
Kategori:Orang Malaysia berketurunan Melayu
Kategori:Pelakon kanak-kanak Malaysia
Kategori:Orang dari Kuala Lumpur
Kategori:Orang Malaysia berketurunan Arab
Kategori:Orang Malaysia berketurunan Cina
Kategori:Muslim Malaysia
Kategori:Pelakon lelaki Malaysia abad ke-21
Kategori:Pelakon televisyen Malaysia